title: 2008/75/CE: Decizia Consiliului din 21 ianuarie 2008 privind poziția care urmează să fie adoptată de Comunitate în cadrul Consiliului Internațional al Cafelei cu privire la desemnarea depozitarului Acordului internațional din 2007 privind cafeaua

text:
               25.1.2008

               RO

               Jurnalul Oficial al Uniunii Europene

               L 22/20

      DECIZIA CONSILIULUI

   din 21 ianuarie 2008
   privind poziția care urmează să fie adoptată de Comunitate în cadrul Consiliului Internațional al Cafelei cu privire la desemnarea depozitarului Acordului internațional din 2007 privind cafeaua
   (2008/75/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 133 alineatele (1)-(4), coroborat cu articolul 300 alineatul (2) al doilea paragraf,
   având în vedere propunerea Comisiei,
   întrucât:

               (1)

               La cea de-a 98-a sesiune, Consiliul Internațional al Cafelei a adoptat, prin Rezoluția 431 din 28 septembrie 2007, textul noului Acord internațional din 2007 privind cafeaua.

               (2)

               În temeiul Rezoluției 432 din 28 septembrie 2007, Acordul internațional din 2001 privind cafeaua a fost prelungit cu un an, de la 1 octombrie 2007 până la 30 septembrie 2008.

               (3)

               În temeiul dispozițiilor articolului 2 alineatul (10) din Acordul internațional din 2007 privind cafeaua, viitorul depozitar al acordului este desemnat prin decizie a Consiliului Internațional al Cafelei, în temeiul Acordului internațional privind cafeaua, aplicabil din 2001. Această decizie trebuie adoptată prin consens, înainte de 31 ianuarie 2008.

               (4)

               Stabilirea depozitarului este în interesul Comunității Europene.

               (5)

               În cadrul Consiliului Internațional al Cafelei ar trebui stabilită poziția Comunității Europene cu privire la această chestiune,

         DECIDE:
   Articol unic
   Poziția adoptată de Comunitatea Europeană în cadrul Consiliului Internațional al Cafelei este de a vota pentru desemnarea Organizației Internaționale a Cafelei ca depozitar al Acordului internațional din 2007 privind cafeaua.

      Adoptată la Bruxelles, 21 ianuarie 2008.

            Pentru Consiliu

            Președintele

         I. JARC


title: 2007/45/CE: Decizia Băncii Centrale Europene din 15 decembrie 2006 de stabilire a măsurilor necesare pentru contribuția la valoarea acumulată a capitalului propriu al Băncii Centrale Europene și pentru ajustarea creanțelor băncilor centrale naționale echivalente activelor din rezervele valutare transferate (BCE/2006/24)

text:
               31.1.2007

               RO

               Jurnalul Oficial al Uniunii Europene

               L 24/9

      DECIZIA BĂNCII CENTRALE EUROPENE

   din 15 decembrie 2006
   de stabilire a măsurilor necesare pentru contribuţia la valoarea acumulată a capitalului propriu al Băncii Centrale Europene şi pentru ajustarea creanţelor băncilor centrale naţionale echivalente activelor din rezervele valutare transferate
   (BCE/2006/24)
   (2007/45/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale şi al Băncii Centrale Europene, în special articolul 30,
   întrucât:

               (1)

               În vederea aderării Bulgariei şi a României la Uniunea Europeană şi a intrării respectivelor bănci centrale naţionale (BCN) în Sistemul European al Băncilor Centrale (SEBC) la 1 ianuarie 2007, Decizia BCE/2006/21 din 15 decembrie 2006 privind cotele procentuale ale băncilor centrale naţionale în grila de repartiţie pentru subscrierea la capitalul Băncii Centrale Europene (1) stabileşte de la 1 ianuarie 2007 noile ponderi atribuite fiecărei BCN care va fi membră a SEBC la 1 ianuarie 2007 în grila de repartiţie pentru subscrierea la capitalul majorat al Băncii Centrale Europene (BCE) (denumite în continuare „ponderi în grila de repartiţie pentru capital“ şi, respectiv, „grila de repartiţie pentru capital“).

               (2)

               În consecinţă, trebuie să fie ajustate creanţele pe care BCE le-a creditat în temeiul articolului 30.3 din statut către BCN ale statelor membre care au adoptat euro (denumite în continuare „BCN participante“) şi care sunt echivalente contribuţiilor către BCE a BCN participante constând în active din rezervele valutare (denumite în continuare „creanţe“). Din acest motiv, acele BCN participante ale căror creanţe cresc datorită extinderii grilei de repartiţie pentru capital la 1 ianuarie 2007 trebuie să efectueze în compensare un transfer către BCE, iar BCE trebuie să efectueze în compensare un transfer către acele BCN participante ale căror creanţe scad ca urmare a acestei extinderi.

               (3)

               Începând cu 1 ianuarie 2007, plafonul aplicabil valorii activelor din rezervele valutare care pot fi transferate către BCE este echivalent cu 57 606 524 025,77 EUR.

               (4)

               În conformitate cu principiile generale ale echităţii, tratamentului egal şi protejării aşteptărilor legitime care stau la baza statutului, acele BCN participante a căror cotă relativă în valoarea capitalului propriu acumulat al BCE creşte datorită ajustărilor sus-menţionate trebuie, de asemenea, să efectueze un transfer compensatoriu către BCN participante a căror cotă relativă scade.

               (5)

               Pentru a se calcula ajustarea valorii cotei fiecărei BCN participante în valoarea acumulată a capitalului propriu al BCE, ponderile fiecărei BCN participante în grila de repartiţie pentru capital până la 31 decembrie 2006 şi începând cu 1 ianuarie 2007 trebuie exprimate ca procent din capitalul total al BCE subscris de toate BCN participante.

               (6)

               În consecinţă, se impune adoptarea unei noi decizii BCE care să abroge Decizia BCE/2003/21 din 18 decembrie 2003 de stabilire a măsurilor necesare pentru contribuţia la rezervele şi provizioanele BCE şi pentru ajustarea creanţelor băncilor centrale naţionale echivalente activelor din rezervele valutare transferate (2) şi Decizia BCE/2004/8 din 22 aprilie 2004 de stabilire a măsurilor necesare pentru contribuţia la valoarea acumulată a capitalului propriu al Băncii Centrale Europene, pentru ajustarea creanţelor băncilor centrale naţionale echivalente activelor din rezervele valutare transferate şi a unor măsuri privind probleme financiare conexe (3).

               (7)

               În temeiul articolului 1 din Decizia 2006/495/CE a Consiliului din 11 iulie 2006 în conformitate cu articolul 122 alineatul (2) din tratat privind adoptarea de către Slovenia a monedei unice la 1 ianuarie 2007 (4), derogarea în favoarea Sloveniei prevăzută la articolul 4 din Actul de aderare din 2003 (5) se abrogă de la 1 ianuarie 2007,

         DECIDE:
   Articolul 1
   Definiţii
   În sensul prezentei decizii:

               (a)

               „valoarea acumulată a capitalului propriu“ înseamnă totalul rezervelor BCE, al conturilor de reevaluare şi al provizioanelor echivalente rezervelor, calculat de BCE la 31 decembrie 2006. Rezervele BCE şi provizioanele echivalente rezervelor cuprind, fără a limita caracterul general al „valorii acumulate a capitalului propriu“, fondul general de rezerve şi provizioanele echivalente rezervelor pentru riscurile legate de cursul de schimb valutar, rata dobânzii şi preţul aurului;

               (b)

               „data transferului“ înseamnă a doua zi lucrătoare care urmează aprobării de către Consiliul guvernatorilor a conturilor financiare ale BCE corespunzătoare exerciţiului financiar 2006;

               (c)

               „venitul BCE aferent bancnotelor euro“ are acelaşi înţeles ca şi termenul „venitul BCE aferent bancnotelor euro aflate în circulaţie“, definit la articolul 1 litera (d) din Decizia BCE/2005/11 din 17 noiembrie 2005 privind distribuirea către băncile centrale naţionale ale statelor membre participante a venitului Băncii Centrale Europene aferent bancnotelor euro aflate în circulaţie (6).

         Articolul 2
   Contribuţia la rezervele şi provizioanele BCE
   (1)   Dacă cota unei BCN participante din valoarea acumulată a capitalului propriu creşte datorită creşterii ponderii sale din grila de repartiţie pentru capital de la 1 ianuarie 2007, BCN participantă în cauză transferă către BCE, la data transferului, suma determinată în temeiul alineatului (3).
   (2)   Dacă cota unei BCN participante din valoarea acumulată a capitalului scade datorită scăderii ponderii sale din grila de repartiţie pentru capital de la 1 ianuarie 2007, BCN participantă în cauză primeşte din partea BCE, la data transferului, suma determinată în temeiul alineatului (3).
   (3)   În ziua sau înainte de ziua în care Consiliul guvernatorilor aprobă conturile financiare ale BCE pentru exerciţiul financiar 2006, BCE calculează şi confirmă fiecărei BCN participante fie suma pe care respectiva BCN participantă o transferă către BCE, în cazul în care se aplică alineatul (1), fie suma pe care respectiva BCN participantă o primeşte de la BCE, în cazul în care se aplică alineatul (2). Ţinând cont de rotunjirile necesare, fiecare sumă de transferat sau de primit se calculează prin înmulţirea valorii acumulate a capitalului propriu cu diferenţa absolută între ponderea fiecărei BCN participante din grila de repartiţie pentru capital la 31 decembrie 2006 şi ponderea sa din grila de repartiţie pentru capital de la 1 ianuarie 2007, după care rezultatul se împarte cu 100.
   (4)   Sumele descrise la alineatul (3) sunt datorate în euro la 1 ianuarie 2007, dar se transferă efectiv la data transferului.
   (5)   La data transferului, BCN participantă sau BCE care trebuie să transfere o sumă în temeiul alineatului (1) sau al alineatului (2) transferă separat şi dobânzile acumulate în perioada cuprinsă între 1 ianuarie 2007 şi data transferului, aferente fiecărei sume datorate de respectiva BCN participantă sau de BCE. Părţile care transferă şi care primesc dobânzile sunt aceleaşi cu părţile care transferă şi care primesc sumele purtătoare de dobânzi.
   (6)   Dacă valoarea acumulată a capitalului propriu este mai mică de zero, sumele care trebuie transferate sau primite în temeiul alineatelor (3) şi (5) se decontează în sens invers celor precizate în alineatele (3) şi (5).
   Articolul 3
   Ajustarea creanţelor echivalente activelor din rezervele valutare transferate
   (1)   Dat fiind faptul că ajustarea creanţelor echivalente activelor din rezervele valutare transferate este reglementată, în cazul Banka Slovenije, prin Decizia BCE/2006/30 din 30 decembrie 2006 din privind vărsarea capitalului, transferul activelor din rezervele valutare şi contribuţia la rezervele şi provizioanle Băncii Centrale Europene din partea Banka Slovenije (7), prezentul articol reglementează ajustarea creanţelor echivalente activelor din rezervele valutare transferate de către celelalte BCN participante.
   (2)   Creanţele BCN participante se ajustează începând cu 1 ianuarie 2007 în conformitate cu ponderile lor ajustate în grila de repartiţie pentru capital. Începând cu 1 ianuarie 2007, valoarea creanţelor BCN participante este indicată în a treia coloană din tabelul din anexa la prezenta decizie.
   (3)   În virtutea prezentei dispoziţii şi fără a fi nevoie de îndeplinirea altor formalităţi sau acţiuni, se consideră că fiecare BCN participantă a transferat sau a primit la 1 ianuarie 2007 valoarea absolută a creanţei (în euro) indicată în dreptul numelui său în a patra coloană din tabelul din anexa la prezenta decizie, unde „-“ se referă la o creanţă pe care BCN participantă o transferă către BCE, iar „+“ la o creanţă pe care BCE o transferă către BCN participantă.
   (4)   În prima zi de operare a Sistemului transeuropean automat de transfer rapid cu decontare brută în timp real („sistemul TARGET“) de după 1 ianuarie 2007, fiecare BCN fie transferă, fie primeşte valoarea absolută a sumei (în euro) indicată în dreptul numelui său în a patra coloană din tabelul din anexa la prezenta decizie, unde „+“ se referă la suma pe care BCN participantă o transferă către BCE, iar „-“ la suma pe care BCE o transferă către BCN participantă.
   (5)   În prima zi de operare a sistemului TARGET de după 1 ianuarie 2007, BCE şi BCN participante care au obligaţia de a transfera o sumă în temeiul alineatului (4) transferă separat dobânzile acumulate în perioada cuprinsă între 1 ianuarie 2007 şi data transferului, aferente sumelor respective datorate de BCE sau de aceste BCN participante. Părţile care transferă şi cele care primesc aceste dobânzi trebuie să fie aceleaşi cu părţile care au transferat şi au primit sumele purtătoare de dobânzi.
   Articolul 4
   Dispoziţii generale
   (1)   Dobânzile acumulate în temeiul articolului 2 alineatul (5) şi al articolului 3 alineatul (5) se calculează zilnic prin utilizarea metodei de calcul „actual/360“ la o rată egală cu rata marginală a dobânzii utilizată de SEBC în cea mai recentă operaţiune principală de refinanţare.
   (2)   Fiecare transfer în baza articolului 2 alineatele (1), (2) şi (5) şi a articolului 3 alineatele (4) şi (5) are loc separat prin sistemul TARGET.
   (3)   BCE şi BCN participante supuse obligaţiei de efectuare a unui transfer prevăzut la alineatul (2) dau, în timp util, instrucţiunile necesare pentru executarea în mod corespunzător şi la timp a transferului.
   Articolul 5
   Dispoziţii finale
   (1)   Prezenta decizie intră în vigoare la 1 ianuarie 2007.
   (2)   Deciziile BCE/2003/21 şi BCE/2004/8 se abrogă de la 1 ianuarie 2007.
   (3)   Trimiterile la Deciziile BCE/2003/21 şi BCE/2004/8 se interpretează ca fiind la prezenta decizie.

      Adoptată la Frankfurt pe Main, 15 decembrie 2006.

            Preşedintele BCE

         Jean-Claude TRICHET

      (1)  A se vedea pagina 1 din prezentul Jurnal Oficial.

      (2)  JO L 9, 15.1.2004, p. 36.

      (3)  JO L 205, 9.6.2004, p. 13.

      (4)  JO L 195, 15.7.2006, p. 25.

      (5)  JO L 236, 23.9.2003, p. 33.

      (6)  JO L 311, 26.11.2005, p. 41.

      (7)  A se vedea pagina 17 din prezentul Jurnal Oficial.

      ANEXĂ
      CREANȚELE ECHIVALENTE ACTIVELOR DIN REZERVELE VALUTARE TRANSFERATE CĂTRE BCE

                  BCN participante

                  Creanţă echivalentă activelor din rezervele valutare transferate către BCE, la 31 decembrie 2006
                  (EUR)

                  Creanţă echivalentă activelor din rezervele valutare transferate către BCE, de la 1 ianuarie 2007
                  (EUR)

                  Valoarea transferului
                  (EUR)

                  Nationale Bank van België/ Banque nationale de Belgique

                  1 419 101 951,42

                  1 423 341 995,63

                  +4 240 044,21

                  Deutsche Bundesbank

                  11 761 707 507,63

                  11 821 492 401,85

                  +59 784 894,22

                  Bank of Greece

                  1 055 840 342,96

                  1 046 595 328,50

                  -9 245 014,46

                  Banco de España

                  4 326 975 513,23

                  4 349 177 350,90

                  +22 201 837,67

                  Banque de France

                  8 275 330 930,88

                  8 288 138 644,21

                  +12 807 713,33

                  Central Bank and Financial Services Authority of Ireland

                  513 006 857,90

                  511 833 965,97

                  -1 172 891,93

                  Banca d'Italia

                  7 262 783 714,66

                  7 217 924 640,86

                  -44 859 073,80

                  Banque centrale du Luxembourg

                  87 254 013,80

                  90 730 275,34

                  +3 476 261,54

                  De Nederlandsche Bank

                  2 223 363 597,71

                  2 243 025 225,99

                  +19 661 628,28

                  Oesterreichische Nationalbank

                  1 157 451 203,42

                  1 161 289 917,84

                  +3 838 714,42

                  Banco de Portugal

                  982 331 062,21

                  987 203 002,23

                  +4 871 940,02

                  Banka Slovenije

                  0

                  183 995 237,74 (1)

                  + 183 995 237,74

                  Suomen Pankki

                  717 118 925,89

                  717 086 011,07

                  -32 914,82

                  Total (2):

                  39 782 265 621,70

                  40 041 833 998,13

                  + 259 568 376,43

         (1)  De transferat începând cu datele stabilite în Decizia BCE/2006/30.

         (2)  Datorită rotunjirii, este posibil ca totalurile să nu corespundă sumei tuturor numerelor indicate.


title: Decizia (UE) 2017/1243 a Consiliului din 29 mai 2017 privind poziția care urmează să fie adoptată în numele Uniunii Europene în cadrul Organizației Maritime Internaționale (OMI), în cadrul celei de a 98-a sesiuni a Comitetului pentru siguranță maritimă și al celei de a 71-a sesiuni a Comitetului pentru protecția mediului marin, în ceea ce privește adoptarea unor amendamente la regula II-1/23 din Convenția SOLAS, la regula II-2/9.4.1.3 din Convenția SOLAS, la Codurile internaționale din 1994 și 2000 privind siguranța navelor de mare viteză, la Codul internațional al mijloacelor de salvare și la apendicele V al anexei VI la MARPOL

text:
               11.7.2017

               RO

               Jurnalul Oficial al Uniunii Europene

               L 178/9

         DECIZIA (UE) 2017/1243 A CONSILIULUI
   din 29 mai 2017
   privind poziția care urmează să fie adoptată în numele Uniunii Europene în cadrul Organizației Maritime Internaționale (OMI), în cadrul celei de a 98-a sesiuni a Comitetului pentru siguranță maritimă și al celei de a 71-a sesiuni a Comitetului pentru protecția mediului marin, în ceea ce privește adoptarea unor amendamente la regula II-1/23 din Convenția SOLAS, la regula II-2/9.4.1.3 din Convenția SOLAS, la Codurile internaționale din 1994 și 2000 privind siguranța navelor de mare viteză, la Codul internațional al mijloacelor de salvare și la apendicele V al anexei VI la MARPOL
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acțiunile întreprinse de Uniune în sectorul transportului maritim ar trebui să urmărească îmbunătățirea siguranței maritime și protejarea mediului marin.

               (2)

               Comitetul pentru siguranța maritimă („MSC”) al Organizației Maritime Internaționale (OMI) a aprobat, în cadrul celei de-a 97-a sesiuni, amendamente la regula II-1/23 și la regula II-2/9.4.1.3 din Convenția internațională pentru ocrotirea vieții omenești pe mare („Convenția SOLAS”), la Codurile internaționale din 1994 și 2000 privind siguranța navelor de mare viteză („Codurile HSC”), la Codul internațional al mijloacelor de salvare („Codul LSA”) și la anexa la Rezoluția MSC.81(70). Se preconizează că respectivele amendamente vor fi adoptate în cadrul celei de a 98-a sesiuni a MSC, care va avea loc în iunie 2017.

               (3)

               Comitetul pentru protecția mediului marin („MEPC”) al OMI a convenit, în cadrul celei de a 70-a sesiuni, cu privire la amendamente referitoare la apendicele V al anexei VI la Convenția internațională pentru prevenirea poluării de către nave („anexa VI la MARPOL”), în ceea ce privește informațiile pe care trebuie să le conțină nota de livrare a combustibilului pentru propulsia navei („BDN”). Se preconizează că respectivele amendamente vor fi adoptate în cadrul celei de a 71-a sesiuni a MEPC, care va avea loc în iulie 2017.

               (4)

               MSC al OMI a aprobat, în cadrul celei de a 95-a și al celei 96-a sesiuni, mai multe proiecte de amendamente la regula II-1 din Convenția SOLAS privind compartimentarea și stabilitatea în stare de avarie. Poziția care urmează să fie adoptată în numele Uniunii în ceea ce privește amendamentele menționate, a fost stabilită în Decizia (UE) 2016/2077 a Consiliului (1).

               (5)

               MSC al OMI a convenit, în cadrul celei de a 97-a sesiuni, amânarea pentru cea de-a 98-a sesiune a adoptării majorității proiectelor de amendamente la regula II-1 din Convenția SOLAS privind regulile referitoare la compartimentare și la stabilitatea în stare de avarie, iar în ceea ce privește amendamentele la regula II-1/6 privind formula indicelui de compartimentare necesar R, s-a convenit că orice modificări suplimentare aduse regulii II-1/6 nu ar trebui să reducă nivelul actual de siguranță.

               (6)

               Prin urmare, poziția care urmează să fie adoptată în numele Uniunii, astfel cum se prevede la articolul 2 alineatul (1) litera (a) și la articolul 2 alineatul (2) din Decizia (UE) 2016/2077, rămâne aplicabilă.

               (7)

               MSC al OMI a convenit, în cadrul celei de a 97-a sesiuni, armonizarea textului regulilor II-1/22, II-1/23 și II-1/24 cu privire la existența mai multor expresii pentru cerințe similare și actualizarea referințelor încrucișate existente, fără ca prin aceasta să se modifice conținutul amendamentelor aprobate anterior. Regula II-1/23 se referă la cerințe speciale pentru navele de pasageri ro-ro și nu face obiectul poziției care urmează să fie adoptată în numele Uniunii astfel cum a fost stabilită în Decizia (UE) 2016/2077. Directiva 2009/45/CE a Parlamentului European și a Consiliului (2) se aplică navelor de pasageri și ambarcațiunilor de mare viteză pentru pasageri angajate în curse interne. Articolul 6 alineatul (2) litera (a) punctul (i) din directiva respectivă prevede că navele noi de pasageri din clasa A trebuie să respecte integral cerințele Convenției SOLAS din 1974, astfel cum au fost modificate.

               (8)

               Amendamentele la regula II-2/9.4.1.3 din Convenția SOLAS clarifică cerințele pentru integritatea la foc a ferestrelor navelor de pasageri care transportă maximum 36 de pasageri și ale navelor cu destinație specială având peste 60 (dar maximum 240) de persoane la bord. Navele care transportă maximum 36 de pasageri ar trebui să asigure același nivel de siguranță ca cele care transportă mai mult de 36 de pasageri. Directiva 2009/45/CE se aplică navelor de pasageri și ambarcațiunilor de mare viteză pentru pasageri angajate în curse interne. Articolul 6 alineatul (2) litera (a) punctul (i) din directiva respectivă prevede că navele noi de pasageri din clasa A trebuie să respecte integral cerințele Convenției SOLAS din 1974, astfel cum au fost modificate. În partea B.10.4 din capitolul II-2 al anexei I la directiva respectivă se prevede că pentru navele de pasageri care transportă maximum 36 de pasageri, o atenție specială trebuie acordată integrității la foc a ferestrelor din fața zonelor de îmbarcare deschise sau închise pentru bărci de salvare și plute de salvare și integrității la foc a ferestrelor situate sub astfel de zone și amplasate într-o poziție în care ferestrele respective, în cazul în care s-ar avaria în timpul unui incendiu, ar împiedica lansarea bărcilor de salvare sau plutelor de salvare sau îmbarcarea în acestea.

               (9)

               Amendamentele aduse Codurilor HSC oferă clarificări privind aplicarea punctelor 8.10.1.4-8.10.1.6 din Codurile HSC în ceea ce privește exonerarea de obligația de a avea la bord bărci de urgență în cazul navelor de mare viteză cu lungimea sub 20 m și, respectiv, cu lungimea sub 30 m. O navă de mare viteză cu lungimea mai mică de 30 m în înțelesul Codului HSC din 2000 sau cu lungimea mai mică de 20 m în înțelesul Codului HSC din 1994 poate fi scutită de obligația de a avea la bord o barcă de urgență, sub rezerva îndeplinirii condițiilor de la punctul 8.10.1.6 din codurile HSC, care include un punct nou conform căruia trebuie să fie posibilă recuperarea din apă a unei persoane în dificultate aflată în poziție orizontală sau aproape orizontală. Directiva 2009/45/CE se aplică navelor de pasageri și ambarcațiunilor de mare viteză pentru pasageri angajate în curse interne. Articolul 6 alineatul (2) litera (a) punctul (i) din directiva respectivă prevede că navele noi de pasageri din clasa A trebuie să respecte integral cerințele Convenției SOLAS din 1974, astfel cum au fost modificate.

               (10)

               Codul LSA stabilește cerințele internaționale pentru mijloacele de salvare care sunt reglementate de capitolul III din Convenția SOLAS din 1974, astfel cum a fost modificat. Amendamentele la punctele 6.1.1.5 și 6.1.1.6 din Codul LSA și la punctul 8.1.1 din partea 1 a anexei la Rezoluția MSC.81(70) oferă coerență testelor statice și sarcinilor lor de probă pe care trebuie să le suporte instalațiile de lansare la apă, inclusiv elementele structurale și vinciurile acestora. Amendamentele menționate ar trebui considerate drept corecții minore. Instalațiile de lansare la apă și vinciurile sunt enumerate în Regulamentul de punere în aplicare (UE) 2017/306 al Comisiei (3), care face trimitere la Codul LSA și la Rezoluția MSC.81(70) în ceea ce privește articolele MED/1.21, 1.23, 1.24 și 1.25 cu privire la instalațiile de lansare la apă, precum și articolele MED/1.41a, 1.41b, 1.41c, 1.41d și 1.41e cu privire la vinciuri. Prin urmare, acestea intră sub incidența Directivei 2014/90/UE a Parlamentului European și a Consiliului (4).

               (11)

               Amendamentele la apendicele V al anexei VI la MARPOL clarifică faptul că navele care îndeplinesc cerințele din anexa VI la MARPOL cu privire la conținutul de sulf în zonele de control al emisiilor de sulf [(S)ECA] prin mijloace echivalente [sisteme de epurare a gazelor de evacuare (EGCS)], pot permite furnizorului să declare în BDN, după notificarea cumpărătorului, că respectivul combustibil este destinat utilizării de o navă care îndeplinește prin mijloace echivalente cerințele privind conținutul de sulf. Având în vedere numărul tot mai mare de nave echipate cu EGCS, amendamentele la apendicele V al anexei VI la MARPOL sunt necesare pentru a alinia textul standard din BDN în ceea ce privește faptul că navele pot continua să utilizeze combustibili cu un conținut mai ridicat de sulf chiar și după intrarea în vigoare a cerințelor privind conținutul de sulf de 0,10 %, aplicabile (S)ECA începând cu data de 1 ianuarie 2015. Cerințele anexei VI la MARPOL cu privire la limitarea emisiilor de SOx sunt puse în aplicare în dreptul Uniunii prin Directiva (UE) 2016/802 a Parlamentului European și a Consiliului (5). Articolul 6 alineatul (9) literele (b) și (c) și articolul 13 alineatul (2) litera (a) din respectiva directivă se referă la BDN ca mecanism principal de asigurare a conformității cu respectiva directivă. Mijloacele echivalente de conformitate sunt considerate metode alternative de reducere a emisiilor, astfel cum sunt definite la articolul 2 litera (o) din respectiva directivă, și pot fi folosite cu condiția ca navele care utilizează metoda de reducere a emisiilor să înregistreze în mod continuu reduceri ale emisiilor de dioxid de sulf care să fie cel puțin echivalente cu reducerile care s-ar obține prin utilizarea combustibililor marini care îndeplinesc cerințele prevăzute de respectiva directivă.

               (12)

               Uniunea nu este nici membră a OMI și nici parte contractantă la convențiile și codurile relevante. Prin urmare, Consiliul ar trebui să autorizeze statele membre să exprime poziția Uniunii și să își exprime consimțământul privind asumarea de obligații în temeiul acestor amendamente, în măsura în care aceste amendamente intră în sfera de competență exclusivă a Uniunii,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul celei de a 98-a sesiuni a Comitetului pentru siguranță maritimă al OMI este în favoarea adoptării următoarelor amendamente:

               (a)

               amendamentele la regula II-1/23 din Convenția SOLAS, astfel cum este prevăzută în anexa 1 la documentul MSC 97/WP.5 al OMI, sub rezerva modificărilor propuse în documentele MSC 97/3/5 și MSC 97/3/4 ale OMI;

               (b)

               amendamentele la regula II-2/9.4.1.3 din Convenția SOLAS, astfel cum este prevăzută în anexa 13 la documentul MSC 97/22/Add.1 al OMI;

               (c)

               amendamentele la Codurile HSC, astfel cum sunt prevăzute în anexele 15 și 16 la documentul MSC 97/22/Add.1 al OMI;

               (d)

               amendamentele la Codul LSA și la anexa la Rezoluția MSC.81(70), astfel cum sunt prevăzute în anexa 17 la documentul MSC 97/22/Add.1 al OMI și în anexa 1 la documentul MSC 98/3/1 al OMI.

         Articolul 2
   Poziția care urmează să fie adoptată în numele Uniunii în cadrul celei de a 71-a sesiuni a Comitetului pentru protecția mediului marin al OMI este în favoarea adoptării amendamentelor la apendicele V al anexei VI la Convenția MARPOL, astfel cum se prevede în anexa 7 la documentul MEPC 70/18/Add.1 al OMI.
   Articolul 3
   (1)   Pozițiile care urmează să fie adoptate în numele Uniunii, astfel cum sunt prevăzute la articolele 1 și 2, se exprimă de către statele membre care sunt membre ale OMI, acționând împreună în interesul Uniunii.
   (2)   Se poate conveni asupra unor modificări minore ale pozițiilor menționate la articolele 1 și 2 fără a fi necesară o decizie suplimentară a Consiliului.
   Articolul 4
   Prin prezenta decizie, statele membre sunt autorizate să își exprime consimțământul, în interesul Uniunii, în ceea ce privește asumarea de obligații în temeiul amendamentelor menționate la articolele 1 și 2, în măsura în care amendamentele menționate intră în sfera de competență exclusivă a Uniunii.
   Articolul 5
   Prezenta decizie se adresează statelor membre.

      Adoptată la Bruxelles, 29 mai 2017.

            Pentru Consiliu

            Președintele

         C. CARDONA

      (1)  Decizia (UE) 2016/2077 a Consiliului din 17 octombrie 2016 privind poziția care urmează să fie adoptată în numele Uniunii Europene în cadrul Organizației Maritime Internaționale (OMI) cu ocazia celei de a 70-a sesiuni a Comitetului pentru protecția mediului marin și a celei de a 97-a sesiuni a Comitetului pentru siguranța maritimă, în ceea ce privește adoptarea amendamentelor aduse anexei VI la MARPOL, regulii II-1 din Convenția SOLAS, regulilor III/1.4, III/30 și III/37 din Convenția SOLAS, regulilor II-2/1 și II-2/10 din Convenția SOLAS, regulii II-1/3-12 din Convenția SOLAS, Convenției și Codului STCW, Codului pentru instalațiile de protecție contra incendiului și Codului din 2011 privind programul de inspecții intensificate, (JO L 320, 26.11.2016, p. 36).

      (2)  Directiva 2009/45/CE a Parlamentului European și a Consiliului din 6 mai 2009 privind normele și standardele de siguranță pentru navele de pasageri (JO L 163, 25.6.2009, p. 1).

      (3)  Regulamentul de punere în aplicare (UE) 2017/306 al Comisiei din 6 februarie 2017 de indicare a cerințelor în materie de proiectare, construcție și performanță și a standardelor de testare pentru echipamentele maritime (JO L 48, 24.2.2017, p. 1).

      (4)  Directiva 2014/90/UE a Parlamentului European și a Consiliului din 23 iulie 2014 privind echipamentele maritime și de abrogare a Directivei 96/98/CE a Consiliului (JO L 257, 28.8.2014, p. 146).

      (5)  Directiva (UE) 2016/802 a Parlamentului European și a Consiliului din 11 mai 2016 privind reducerea conținutului de sulf din anumiți combustibili lichizi, (JO L 132, 21.5.2016, p. 58).


title: Decizia (UE) 2016/551 a Consiliului din 23 martie 2016 de stabilire a poziției care urmează să fie adoptată în numele Uniunii Europene în cadrul Comitetului mixt privind readmisia în ceea ce privește o decizie a Comitetului mixt privind readmisia referitoare la măsurile de punere în aplicare, de la 1 iunie 2016, a articolelor 4 și 6 din Acordul dintre Uniunea Europeană și Republica Turcia privind readmisia persoanelor aflate în situație de ședere ilegală

text:
               9.4.2016

               RO

               Jurnalul Oficial al Uniunii Europene

               L 95/9

         DECIZIA (UE) 2016/551 A CONSILIULUI
   din 23 martie 2016
   de stabilire a poziției care urmează să fie adoptată în numele Uniunii Europene în cadrul Comitetului mixt privind readmisia în ceea ce privește o decizie a Comitetului mixt privind readmisia referitoare la măsurile de punere în aplicare, de la 1 iunie 2016, a articolelor 4 și 6 din Acordul dintre Uniunea Europeană și Republica Turcia privind readmisia persoanelor aflate în situație de ședere ilegală
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (3), coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acordul dintre Uniunea Europeană și Republica Turcia privind readmisia persoanelor aflate în situație de ședere ilegală (denumit în continuare „acordul”) a fost încheiat prin Decizia 2014/252/UE a Consiliului (1) și a intrat în vigoare la 1 octombrie 2014. În conformitate cu articolul 24 alineatul (3) din acord, dispozițiile articolelor 4 și 6 din acord referitoare la readmisia resortisanților din țările terțe și a apatrizilor se aplică de la 1 octombrie 2017.

               (2)

               Uniunea și Turcia și-au exprimat acordul politic, în cadrul reuniunii la nivel înalt care a avut loc la 29 noiembrie 2015, ca acordul de readmisie să fie pe deplin aplicabil de la 1 iunie 2016.

               (3)

               Articolul 19 alineatul (1) litera (b) din acord prevede că, pentru o aplicare uniformă a acordului, decizia cu privire la măsurile de punere în aplicare a acestuia revine Comitetului mixt privind readmisia. Prin urmare, ar fi oportun să se stabilească, printr-o decizie a Comitetului mixt privind readmisia, măsurile de punere în aplicare necesare pentru a devansa data de la care obligațiile care decurg din articolele 4 și 6 din acord devin aplicabile, și anume, de la 1 iunie 2016.

               (4)

               Marii Britanii îi revin obligații în temeiul acordului și, prin urmare, participă la adoptarea prezentei decizii.

               (5)

               Irlandei nu îi revin obligații în temeiul acordului și acordul nu i se aplică, prin urmare, nu participă la adoptarea prezentei decizii.

               (6)

               Danemarcei nu îi revin obligații în temeiul acordului și acordul nu i se aplică, prin urmare, nu participă la adoptarea prezentei decizii.

               (7)

               Având în vedere cele expuse anterior, este necesar să se stabilească poziția care urmează să fie adoptată în numele Uniunii în cadrul Comitetului mixt privind readmisia în ceea ce privește o decizie a Comitetului mixt privind readmisia referitoare la măsurile de punere în aplicare, de la 1 iunie 2016, a articolelor 4 și 6 din acord,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul Comitetului mixt UE-Turcia privind readmisia în ceea ce privește o decizie a Comitetului mixt privind readmisia referitoare la măsurile de punere în aplicare, de la 1 iunie 2016, a articolelor 4 și 6 din Acordul dintre Uniunea Europeană și Republica Turcia privind readmisia persoanelor aflate în situație de ședere ilegală se bazează pe proiectul de decizie al Comitetului mixt privind readmisia atașat la prezenta decizie.
   Pot fi acceptate modificări minore ale acestui proiect de decizie fără a mai fi necesară o altă decizie a Consiliului.
   Articolul 2
   Prezenta decizie intră în vigoare la data adoptării.

      Adoptată la Bruxelles, 23 martie 2016.

            Pentru Consiliu

            Președintele

         A.G. KOENDERS

      (1)  Decizia 2014/252/UE a Consiliului din 14 aprilie 2014 privind încheierea Acordului între Uniunea Europeană și Republica Turcia privind readmisia persoanelor aflate în situație de ședere ilegală (JO L 134, 7.5.2014, p. 1).

      PROIECT
      DECIZIA NR. 2/2016 A COMITETULUI MIXT PRIVIND READMISIA INSTITUIT PRIN ACORDUL ÎNTRE UNIUNEA EUROPEANĂ ȘI REPUBLICA TURCIA PRIVIND READMISIA PERSOANELOR AFLATE ÎN SITUAȚIE DE ȘEDERE ILEGALĂ
      din …
      referitoare la măsurile de punere în aplicare, de la 1 iunie 2016, a articolelor 4 și 6 din acord
      COMITETUL,
      având în vedere Acordul între Uniunea Europeană și Republica Turcia privind readmisia persoanelor aflate în situație de ședere ilegală, în special articolul 19 alineatul (1) litera (b),
      întrucât:

                  (1)

                  Acordul între Uniunea Europeană și Republica Turcia privind readmisia persoanelor aflate în situație de ședere ilegală (denumit în continuare „acordul”) a intrat în vigoare la 1 octombrie 2014.

                  (2)

                  Articolul 24 alineatul (3) din acord prevede că obligațiile referitoare la readmisia resortisanților din țările terțe și a apatrizilor, astfel cum se prevede la articolele 4 și 6 din acord, devin aplicabile numai după trei ani de la intrarea în vigoare a acordului.

                  (3)

                  Acordul politic la care s-a ajuns de către cele două părți la reuniunea la nivel înalt UETurcia din data de 29 noiembrie 2015 și care prevede ca acordul să devină pe deplin aplicabil începând cu luna iunie 2016,

            DECIDE SĂ ADOPTE URMĂTOAREA MĂSURĂ DE PUNERE ÎN APLICARE:
      Articolul 1
      Obligațiile prevăzute la articolele 4 și 6 din acord referitoare la readmisia resortisanților din țările terțe și a apatrizilor vor fi aplicabile de la 1 iunie 2016.
      Articolul 2
      Prezenta decizie este obligatorie după îndeplinirea procedurilor interne necesare în conformitate cu legislația părților.

         Adoptată la …

            …

               (Pentru Uniunea Europeană)

            …

               (Pentru Republica Turcia)